III โชว์กำไรปี 60 โต 45% มาที่ 129.64 ลบ. หลังรายได้โต-หนี้สินลด
III โชว์กำไรปี 60 โต 45% มาที่ 129.64 ลบ. จากปีก่อนมีกำไร 89.43 ลบ. หลังรายได้โต-หนี้สินลด
21 ก.พ. 2561

บริษัท ทริพเพิล ไอ โลจิสติกส์ จำกัด (มหาชน) หรือ III รายงานผลการดำเนินงานปี 60 สิ้นสุดวันที่ 31 ธ.ค.60 ดังนี้

ทั้งนี้ ผลการดำเนินงานประจำปี 60 มีกำไรเพิ่มขึ้น เนื่องจากกลุ่มธุรกิจขนส่งสินค้าทางอากาศเป็นกลุ่มธุรกิจหลักของบริษัทฯ โดยมีสัดส่วนรายได้กว่า 71% ของรายได้รวมทั้งหมดของบริษัท มีรายได้รวมปี 60 เท่ากับ 1,863.90 ล้านบาท เพิ่มขึ้น 111.70 ล้านบาท หรือเพิ่มขึ้น 6.3% จากงวดเดียวกันของปีก่อน ซึ่งเป็นผลมาจากธุรกิจผู้ให้บริการรับจัดการขนส่งสินค้าระหว่างประเทศทางอากาศมีปริมาณเพิ่มมากขึ้น
สำหรับกำไรขั้นต้นปี 60 เท่ากับ 320.70 ล้านบาท เพิ่มขึ้นจากปีก่อน 79.20 ล้านบาท หรือ 32.80% สอดคล้องกับรายได้ของกลุ่มธุรกิจเติบโตขึ้น ทำให้การบริหารจัดการต้นทุนของบริษัทฯมีประสิทธิภาพมากขึ้น
ด้านธุรกิจขนส่งสินค้าทางทะเล มีรายได้ปี 60 เท่ากับ 87 ล้านบาท เพิ่มขึ้นจากปีก่อน 4.4% สาเหตุหลักเกิดจากการให้บริการจัดการตู้คอนเทนเนอร์ให้สายเรือและบริการรถยนตขนส่ง (Trailer Service) เพิ่มขึ้น
อีกทั้งบริษัทฯมีหนี้สินรวม ณ วันที่ 31 ธ.ค.60 เท่ากับ 440.70 ล้านบาท ลดลงจากปี 59 จำนวน 281.80 ล้านบาท ส่วนใหญ่เป็นผลจากการจ่ายชำระหนี้การค้าที่ถึงกำหนดชำระซึ่งลดลงจากสิ้นปีก่อนจำนวน 283.20 ล้านบาท และภาระการเงินกู้ยืมจากธนาคารจำนวน 43.10 ล้านบาท
 
 
 